## 

## REPUBLIKA HRVATSKA

## VUKOVARSKO-SRIJEMSKA ŽUPANIJA

## **msotw9_temp0 OPĆINA TOVARNIK**

## **OPĆINSKA NAČELNICA**

## KLASA: 302-01/19-01/4

## URBROJ: 2188/12-03/01-19-1

## Tovarnik, 9.4.2019.

Temeljem čl.11. st.2. Zakona o poticanju razvoja malog gospodarstva (NN 29/02, 63/07, 53/12, 56/13 i 121/16), Programa poticanja razvoja poduzetništva na području Općine Tovarnik za 2019. godinu ( KLASA: 021-05/18-03/51, URBROJ: 2188/12-04-18-1 od 21.12.2018.), Izmjene Programa poticanja razvoja poduzetništva na području Općine Tovarnik (KLASA: 021-05/19-03/4, URBROJ: 2188/12-04-19-1 od 11.2.2019.) i čl.48. Statuta Općine Tovarnik (Službeni vjesnik Vukovarsko-srijemske županije 04/13, 14/13 i 1/18) Načelnica Općine Tovarnik objavljuje:

**JAVNI POZIV**

**za podnošenje zahtjeva za dodjelu potpora poticanja razvoja poduzetništva na području Općine Tovarnik u 2019.godini, temeljem uredbe *De minimis* u sklopu**

**MJERE 5 – Sufinanciranje reklamiranja i prezentacije proizvoda**

**Članak 1.**

Ovom mjerom planira se sufinanciranje reklamiranja i prezentacije poljoprivrednih proizvoda poljoprivrednim gospodarstvima s područja Općine Tovanrik u 2019. godini, koji se bave voćarskom i povrtlarskom prozvodnjom, preradnom voća i povrća, kao i za proizvođače meda, za sljedeće aktivnosti:

- izrada i tiskanje reklamnih letaka (flayera) i plakata

- kupnja štandova

- izrada i tiskanje etiketa za ambalažu

- kupnja ambalaže ( boce, kutije, gajbe, staklenke i slično)

- marketing putem interneta ili tiskanih, tv i radijskih medija

- reklamni artikli s tiskom

**Članak 2.**

Ukupni proračunski trošak Općine Tovarnik za Mjeru 5 je 25.000,00 kn, a svaki korisnik može osvariti maksimalno 4.000,00 kn. Sredstva se dodjeljuju redoslijedom prijavljivanja dok se ne iskoriste sva sredstva ili do zatvaranja Javnog poziva.

**Članak 3.**

Uz zahtjev je potrebna sljedeća dokumentacija:

- preslika iskaznice ili rješenja o upisu u upisnik poljoprivrednih gospodarstava

* potvrda o nepostojanju duga prema Općini Tovarnik
* Izjava o iznosima dodijeljenih potpora male vrijednosti iz drugih izvora tijekom prethodne dvije fiskalne godine i u tekućoj fiskalnoj godini
* Izjava da nije primio potporu iz drugih izvora za istu namjenu
* račun ili drugi dokaz o plaćanju troška za koji se traži sufinanciranje
* preslika osobne iskaznice
* IBAN žiro-računa na koji će se izvršiti uplata

Zahtjevi se dostavljaju osobno ili poštom u zatvorenoj omotnici, na adresu A.G. Matoša 2, 32249 Tovarnik, s naznakom „**Zahtjev za dodjelu potpora poticanja razvoja poduzetništva na području Općine Tovarnik u 2019. godini – Potpore sufinanciranja**

**reklamiranja i prezentacije proizvoda**

Javni poziv je otvoren do iskorištenja sredstava, a najkasnije do 15.11.2019.

**Članak 4.**

Korisnik potpore koji je u sustavu PDV-a ne ostvaruje pravo na PDV kao prihvatljiv trošak za potpore iz ovog Programa.

Ovaj Program ne odnosi se na fizičke osobe koje obavljaju domaću radinost ili sporedno zanimanje sukladno Zakonu o obrtu.

**Članak 5.**

Sukladno članku 3. stavku 2. Uredbe ukupan iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a tijekom razdoblja od tri fiskalne godine, a za poduzetnika koji obavlja cestovni prijevoz tereta za najamninu ili naknadu ne smije premašiti 100.000,00 EUR-a tijekom tri fiskalne godine, te se ta navedena granica primjenjuje bez obzira na oblik ili svrhu potpore. *De minimis* potpora koja se odobrava za cestovni prijevoz tereta za najamninu ili naknadu ne može se odobravati i koristiti za kupovinu vozila za cestovni prijevoz tereta.

**Članak 6.**

Odluku o dodjeli potpore donosi Načelnica Općine na prijedlog Povjerenstva za dodjelu potpora za razvoj poduzetništva Općine Tovarnik u 2019..

**Članak 7.**

Korisnici potpore mogu koristiti potporu za više mjera, ali ukupno do najviše 25.000,00kn

Ukoliko u nekoj od mjera preostane sredstava, ona se mogu koristiti u nekoj drugoj mjeri ovog Programa, Odlukom načelnice Općine.

**Članak 8.**

Korisnik potpore dužan je u svakom trenutku omogućiti predstavnicima Općine Tovarnik, nadzor i uvid, u cilju provjere istinitosti dostavljene dokumentacije.

**Članak 9.**

Općina Tovarnik zadržava pravo izmjene i poništenja ovog Javnog poziva, te pri tome ne snosi nikakvu odgovornost prema podnositeljima zahtjeva glede troškova sudjelovanja.

NAČELNICA OPĆINE TOVARNIK

Ruža V. Šijaković, oec.